"Biologjia" e bindjeve politike
Neuroshkenca mund të ndihmojë të shpjegojë arsyen përse njerëzit rrallë ndryshojnë mendjet e tyre në besimet që kanë të ngulitura.
Nga Greqia e lashtë e deri në themelimin e Amerikës dhe më gjerë, çdo demokraci mbështetet në parimin e dhënies dhe marrjes, thotë neuroshkencëtari Jonas Kaplan në Universitetin e Kalifornisë Jugore. Por për çështjet e debatueshme si martesat e homoseksualëve apo kontrolli i armëve - bisedat rrallë ndryshojnë bindjet. Kaplan donte të mësonte se çfarë ndodh në trurin tonë që e bën ndryshimin e mendimeve tona kaq të vështirë. Ekipi i tij studioi njerëzit duke përdorur një skaner të trurit. Ekipi më pas testoi në se njerëzit kishin ndryshuar mendim. Ata zbuluan ndryshime mes trurit të njerëzve që ndryshuan mendim dhe atyre që nuk ndryshuan – në rajonet e trurit përgjegjëse për emocionet. Njerëzit më kokëfortë patën aktivitetin më të madh në amigdalë, pjesa e trurit që reagon ndaj frikës, kërcënimeve dhe emocioneve të tjera të forta, si dhe në korteksin insular, i cili merr parasysh ndjenjat në trupat tanë kur marrim vendime. Këto sisteme evoluan për të na mbrojtur, thotë Kaplan Kaplan thotë se për shumë njerëz, bindjet politike janë një pjesë e rëndësishme e atyre që ata janë dhe cilët quajnë miq dhe aleatë të tyre. Emocionet luajnë rol në gjykimin tonë kur mësojmë një informacion të ri. Por Kaplan shton se ato gjithashtu mund të pengojnë për të marrë vendime të duhura. ". Në mjedisin e sotëm tepër të polarizuar, kjo mund të jetë më e vështirë dhe më e rëndësishme për votuesit, sesa zakonisht.